**Nuorisovaltuuston kokous**

Aika 8.9.2022 klo 17.00

Paikka Nuorisotila, Keskuskatu 14, 36100 Jokioinen

Kokousvirkailijat

Tommi Syrjänpää puheenjohtaja

Samuel Aaltonen sihteeri

Läsnä

Tommi Syrjänpää puheenjohtaja

Samuel Aaltonen sihteeri

Evert Ojala

Joose Ojala varapuheenjohtaja

Sanni Mäkelä

Ulrika Widén

Samu Holstikko

Kirsti Seppälä

Mikko Yli-Kahrakuusi

*Nea Sohlman (nuoriso-ohjaaja)*

1. Kokouksen avaus

Puheenjohtaja avasi kokouksen kello 17.03

1. Järjestäytyminen

Puheenjohtaja Tommi Syrjänpää ja sihteeri Samuel Aaltonen.

Pöytäkirjan tarkastajiksi valittiin Sanni Mäkelä ja Evert Ojala.

1. Laillisuuden ja päätösvaltaisuuden toteaminen

Kokous todettiin laillisesti koollekutsutuksi ja päätösvaltaiseksi.

1. Asialistan hyväksyminen kokouksen työjärjestykseksi

Hyväksyttiin asialista kokouksen työjärjestykseksi.

1. Ilmoitusasiat

Nea jakaa nuorisovaltuustolle Kysy kytältä –kysymyslomakkeen. Kysymyslomake ja Striimi jaetaan Paanan koululle.

1. Korttimaksumahdollisuus Nuokkarille

Jokioisten nuorisovaltuusto keskusteli korttikoneen hankkimista Jokioisten nuorisotilalle

Nuorisovaltuusto kannattaa korttikoneen hankkimista Nuokkarille, koska harvalla yläasteikäisellä on mukana käteistä. Lisäksi korttimaksumahdollisuus palvelisi suurempaa kohderyhmää. Keskusteltiin myös, että korttikoneen tarjoaja ottaa pienen osuuden jokaisesta ostoksesta, mutta katsoessa iZettle ym. bluetooth yhteydellä toimivien palvelumaksuja, todettiin ne kohtuullisiksi. Otettiin huomioon, että korttiautomaatti maksaa kiinteän hinnan ja jokaisesta ostoksesta lähtee kiinteä prosentti. Korttikone olisi järkevä lisä nuorisotilalle. Nuoriso-ohjaaja Nea selvittää mahdollisuuksia hankkia bluetooth-yhteydellä toimiva kone ja yhteensopivat välineet.

1. Skeittirampin nykyinen sijainti ja sen mahdollinen siirto

Jokioisten nuorisovaltuusto sai vapaa-aikasihteeriltä pyynnön pohtia skeittirampin sijaintia ja sen siirtoa väliaikaisesti parkkipaikan laajentamisen vuoksi.

Nuorisovaltuusto keskusteli skeittirampista ja totesi sen olevan huonossa kunnossa. Nuorisovaltuusto ajatteli myös, että mahdollinen siirto voisi heikentää ramppia entisestään ja siirtopaikka mietitytti myös, mieleen ei tullut sopivia paikkoja, jonne nuoret edelleen viitsisivät mennä. Nuorisovaltuusto kokee, että skeittiramppia ei tarvitse rikkoa ja hävittää, vaan Jokioisten kunta voisi lahjoittaa skeittirampin kunnostettavaksi toiselle taholla ja luopuisi vastuustaan.

1. Muut asiat

Viime kokouksessa nuorisvaltuusto päätti järjestää 5.10 päätösretken Megazoneen Turkuun. Megazoneen mennään klo 18 ja tunnin hinta on 180 € Nuorisovaltuusto haluaa mennä syömään Megazonen jälkeen. Nuorisovaltuusto päätti, että nuoriso-ohjaaja tekee tarjouspyynnön lähtökohtaisesti Hesburgeriin. Mahdollisista muutoksista keskustellaan jälkikäteen nuorisovaltuuston ryhmässä.

1. Kokouksen päättäminen

Kokous päätettiin klo 18.19

*Tommi Syrjänpää*

Nuorisovaltuuston puheenjohtaja